बदलाव और कायाकल्प की कहानी बयां करते हुए शर्मा ने कहा कि अंतरराष्ट्रीय व्यावसायिक टीम का पुनर्गठन एक महत्वपूर्ण कदम था। तब तक एलऐंडटी की दो अलग अलग टीमें थीं- एक उसके घरेलू और दूसरी अंतरराष्ट्रीय परिचालन को देखने के लिए। शर्मा ने यह निर्णय लिया कि मौजूदा मॉडल को दूर रखने की जरूरत है। उन्होंने कहा, 'ऐसा मॉडल एलऐंडटी हाइड्रोकार्बन के लिए उपयुक्त नहीं है क्योंकि सभी विविध बाजारों में सांस्कृतिक समेकन और तालमेल हमेशा हरेक संगठन के लिए काम नहीं करता। ढांचे में बदलाव कर, हमने अंतरराष्ट्रीय और घरेलू खंडों को समाप्त किया और इसे एक अधिक मजबूत एवं समग्र टीम बनाया।'